《次韵王子钦》
宋代·孙觌

北窗风冷冷，西阁夜悄悄。缺月吐半璧，独与太白晓。

缑山王郎子，粲若玉树皎。纷纷哙伍中，特立负奇表。

清谈静炎燠，坚卧镇浮扰。呼童高树栅，赤帻厌凡鸟。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。